
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00700/2013-04
04.04.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.04.2014. године, донела је

О Д Л У К У

о акредитацији студијског програма

Утврђује се да УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT  Косовској Митровици, Анри Динана бб,  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100018642, Матични број: 09018492, испуњава прописане стандарде за акредитацију студијског програма ИНТЕГРИСАНЕ АКAДЕМСКЕ СТУДИЈЕ MЕДИЦИНЕ у оквиру образовно-научног поља Медицинске науке, област Медицинске науке, и то за 80 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT  Косовској Митровици, Анри Динана бб, је дана 01.04.2014. године поднела захтев за акредитацију студијског програма ИНТЕГРИСАНЕ АКAДЕМСКЕ СТУДИЈЕ МЕДИЦИНЕ у оквиру образовно-научног поља Медицинске науке, област Медицинске науке, под бројем 612-00-00700/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТA У ПРИШТИНИ - МЕДИЦИНСКОГ ФАКУЛТЕТА са седиштем у  DOCVARIABLE ConvertString(Adresa,1,5) \* MERGEFORMAT  Косовској Митровици и предлог одлуке, достављени су Комисији за акредитацију и проверу квалитета.
Студијски програм Интегрисаних академских студија медицине припада Образовно-научном пољу Медицинске науке и области Медицинске науке. Предложено звање Доктор медицине у складу је са Листом звања НСВО.
Дужина студија од шест година је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 360. Планирани број студената који ће се уписати на овај студијски програм је 80. 

Основни квантитативни подаци о програму су:

1. Просечан број часова активне наставе недељно по години: 

1. година
13.00 + 11.50 +  3.50 ( + 42.40) = 28.00,
2. година
13.33 + 11.50 +  3.00 ( + 42.60) = 27.83,
3. година
12.00 + 13.50 +  3.00 ( + 42.77) = 28.50,
4. година
11.00 + 16.83 +  0.67 ( + 44.60) = 28.50,

5. година
9.50 + 17.17 +  0.33 ( + 41.80) = 27.00,
6. година
6.50 +  9.00 +  0.00 ( + 28.90) = 15.50.

2. Проценат изборности на програму: 21,67%
3. Број наставника на студијском програму: 103
Број наставника са пуним радним временом: 85
4. Број сарадника на студијском програму: 58  (60 према Табели 9.2)
Број сарадника са пуним радним временом: 58 
5. Просечно оптерећење наставника на програму:  3,87
6. Просечно оптерећење сарадника на програму:  6,60
7. Просечно оптерећење наставника у установи:  5,92
8. Просечно оптерећење сарадника у установи:  8,90
9. Проценат наставе коју држе наставници са пуним радним временом: 83,39%
10. Број библиотечких јединица релевантних за студијски програм: 1821
11. Укупна нето површина: 9118,77 m2 (2233,77 m2 простор Факултета и 6885 m2 простор у наставним базама), што за укупан број студената од 1840 износи     4,96 m2 нето простора по студенту.
Сврха студијског програма Интегрисане академске студије медицине је јасно и недвосмислено формулисана и у складу је са основним задацима и  циљевима установе. Циљеви студијског програма су јасно формулисани и обухватају стицање компетенција и вештина потребних за обављање медицинске делатности.

Савладавањем  студијског програма  студент  стиче  опште  и  предметно-специфичне способности које омогућавају квалитетније обављања стручне, научне и професионалне делатности. У дeфинисaњу исхoдa учeњa пoштoвaни су критеријуми за стицање знања из биолошких и биомедицинских научних грана, као и практичне вештине и професионални ставови потребни за самостални рад доктора медицине.

Структура курикулума обухвата распоред предмета по семестрима, фонд часова теоријске и практичне наставе и број ЕСПБ. Опис сваког  предмета  назив, статус предмета, годину и семестар студија, број ЕСПБ, методе извођења наставе, циљ и очекиване исходе, садржај предмета, препоручену литературу, вредновање рада студента и имена наставника и сарадника. 

Свака година студија Интегрисаних академских студије медицине има 4 – 7 обавезних предмета и 4 изборна предмета, од којих се студент опредељује за 2. Обавезни предмети чине обавезно језгро студијског програма, док се за изборне предмете студенти самостално опредељују. Програмом је такође предвиђена стручна пракса. Приликом оцењивања студената збир свих активности у оквиру вредновања рада студената је 100, предиспитних обавеза и завршног испита, а број бодова за сваку од предвиђених активности студената је различит, али одговара препорукама за овај стандард.

Студијски програм Интегрисаних академских студија медицине усаглашен је са другим програмима који се изводе у Установи, као и са више  медицинских факултета који припадају европском образовном простору (Универзитета у Марибору,  (Словенија), Прагу (Чешка) и Ријеци (Хрватска)). Програм је такође је у складу са Директивом 2005/36/ЕК Европског парламента и Савета Европе од 07.09.2005. год. о признавању професионалних квалификација у делу који се односи на докторе медицине.
Медицински факултет Универзитета у Приштини уписује 80 студента на студијски програм интегрисаних академских студија медицине, што је у складу са  просторним и кадровским могућностима Установе. Услови за упис студената регулисани су Статутом  Медицинског факултета.
Према књизи предмета студенти полагањем сваког испита стичу одређени број ЕСПБ бодова, а број ЕСПБ утврђен је за сваки предмет према јединственој методологији. Успешност савлађивања одређеног предмета прати се током наставе. 

Према Табели 9.2 на Интегрисаним академским студијама медицине на Медицинском факултету Универзитета у Приштини са привременим седиштем у Косовској Митровици наставу изводи 103 наставника (35 редовних професора, 33 ванредна професора, 33 доцента и 2 наставника страног језика). Од укупног броја наставника, 85 наставника је запослено са пуним радним временом и 18 наставника је ангажовано по уговору. Међутим, књига наставника за ИАС Медицине има 110 наставника, а Електронски образац за студијски програм садржи 105 наставника (85+1+19). Потребно је да установа усагласи податке у документацији програма ИАС Медицине. 

Код шест наставника на овом студијском програму истекао је изборни период. Укупан број наставника и сарадника је  довољан да покрије укупан број часова наставе на студијском програму које високошколска установа реализује. 
Оптерећење наставника на студијском програму је 1,52 часа недељно, а у Установи 5,92 часова недељно. Проценат наставе коју држе наставници запослени са пуним радним временом је 83,39%. 
Квалификације наставног особља у потпуности одговарају нивоу њиховог задужења и на адекватан начин су документоване. Установа је приложила Књигу наставника, а услови за избор наставника и сарадника регулисани су Статутом Факултета.
У извођењу наставе учествује и 60 сарадника, од тога 58 сарадника је запослено са пуним радним временом. Оптерећење сарадника на студијском програму је 6,60 часова недељно, а у Установи 8,90 часова недељно.

Према документацији коју је Установа приложила може се констатовати да  за извођење наставе на свим студијским програмима Установа располаже простором површине 9118,77 m2 (2233,77 m2 простор Факултета и 6885 m2 простор у наставним базама), што за укупан број студената од 1840 износи 4,96 m2 нето простора по студенту.

Установа је закључила више споразума и направила више анекса Уговора са КБЦ у Приштини и Здравственим центром у Косовској Митровици о закупу или коришћењу простора за потребе извођења наставе за студенте четири студијска програма. Установа располаже са две интернет учионице са 25 места и три информатичке лабораторије са 26 места.

Установа је приложила списак са насловима 1821 библиотечке јединице релевантне за извођење наставе из медицинске научне области, као и списак од 228 уџбеника за студијски програм. Сви предмети студијског програма покривени  су литературом (књиге, практикуми, збирке задатака, књиге на страном језику), а на појединим предметима има и књига предметних наставника. 

Савет Медицинског факултета у Приштини усвојио је Стратегију обезбеђења квалитета и процедуре за обезбеђење квалитета. Комисија за обезбеђење квалитета Медицинског факултета у Приштини броји 10 чланова и њу чини пет наставника, један асистент, два студента, један правник и један административни радник. Квалитет извођења студијског програма прати се континуирано и редовно, а достављени прилози указују да се предузимају и потребне мере за унапређење квалитета наставе.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Косовској Митровици, Анри Динана бб, за студијски програм  ИНТЕГРИСАНЕ АКДЕМСКЕ СТУДИЈЕ МЕДИЦИНЕ у оквиру образовно-научног поља Медицинске науке, област Медицинске науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма

УНИВЕРЗИТЕТ У ПРИШТИНИ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT  Косовској Митровици, Анри Динана бб,  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100018642, Матични број: 09018492, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма ИНТЕГРИСАНЕ АКАДЕМСКЕ СТУДИЈЕ МЕДИЦИНЕ у оквиру образовно-научног поља Медицинске науке, област Медицинске науке, и то за 80 (осамдесет) студената у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

